 Ibrahim akizungumza kwa furaha baada ya kupewa taarifa za kujishindia kitita cha milioni 10 alisema kwa furaha kuwa anamshukuru Mungu kwa kumuwezesha kuwa mshindi miongoni mwa Watanzania wengi wanaoshiriki kucheki namba zao kama zimeshinda kwa siku kupitia promosheni hii.“Kwa kweli nashindwa kuamini masikio yangu baada ya kupata taarifa hizi mpaka nasikia mwili wangu wote unatetemeka na habari hizi zimenifikia wakati najiandaa kuingia kwenye chumba cha mtihani. Fedha hizi zitanisaidia kutimiza ndoto yangu ya kusoma shahada ya pili haraka pindi nitakapomaliza masomo yangu hivi karibuni,” alisema Ibrahim.Aliishukuru kampuni ya Vodacom kwa kuandaa promosheni hii ambayo ina mwelekeo wa kubadilisha maisha ya wateja kutoka hali duni kwenda hali bora zaidi.Kwa upande wake Meneja Uhusiano wa Vodacom Tanzania Matina Nkurlu, alimpongeza Ibrahim kwa kujishindia kitita hicho na kuwahimiza wateja wote wanaotumia mtandao wa kuhakikisha wanaangalia iwapo namba zao zimeshinda kila siku.